

**"Халықтың санитарлық-эпидемиологиялық салауаттылығы туралы" Қазақстан Республикасының Заңын күшiне енгiзу тәртiбi туралы**

***Күшін жойған***

Қазақстан Республикасы Жоғарғы Кеңесiнiң қаулысы. 1994 жылғы 08 шiлде N 3000
Күші жойылды - Қазақстан Республикасының 2002.12.04. N 361 Заңымен.

      Қазақстан Республикасының Жоғарғы Кеңесi қаулы етедi:

      1. "Халықтың санитарлық-эпидемиологиялық салауаттылығы туралы" Қазақстан Республикасының
 Заңы
 жарияланған кезiнен бастап күшiне енгiзiлсiн.

      2. Алдағы уақытта, Қазақстан Республикасының Заңдары "Халықтың санитарлық-эпидемиологиялық салауаттылығы туралы" Заңға сәйкес келтiргенге дейiн Қазақстан Республикасының қолданылып жүрген заң актiлерiнiң осы Заңға қайшы келмейтiн бөлiктерi қолданыла бередi деп белгiленсiн.

      3. Министрлер Кабинетiне:

      1994 жылғы 1 қыркүйекке дейiн Үкiмет шешiмдерiн "Халықтың санитарлық-эпидемиологиялық салауаттылығы туралы" Қазақстан Республикасының Заңына сәйкестендiру;

      Қазақстан Республикасы министрлiктерiнiң, мемлекеттiк комитеттерiнiң, ведомстволарының "Халықтың санитарлық-эпидемиологиялық салауаттылығы туралы" Қазақстан Республикасының Заңына қайшы келетiн өз қалыпты құжаттарын қайта қарап, күшiн жоюын қамтамасыз ету тапсырылсын.

      4. "Халықтың санитарлық-эпидемиологиялық салауаттылығы туралы" Қазақстан Республикасы Заңының орындалуына бақылауды жүзеге асыру Қазақстан Республикасы Жоғарғы Кеңесiнiң Денсаулық сақтау жөнiндегi комитетiне жүктелсiн.

*Қазақстан Республикасы*

*Жоғарғы Кеңесiнiң Төрағасы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК